SGF เผยศาลฎีกาพิพากษาให้บริษัทชนะคดีกับลูกหนี้ รับเงินต้น 135.32 ลบ. พร้อมดบ.
SGF เผยศาลฎีกาพิพากษาให้บริษัทชนะคดีกับลูกหนี้ ได้รับชำระเงินต้น 135.32 ลบ.พร้อมดอกเบี้ย อนึ่ง SGF ได้ดำเนินคดีกับลูกหนี้ดังกล่าวมาตั้งแต่ปี 47
6 ต.ค. 2559

บริษัท สยามเจเนอรัลแฟคตอริ่ง จำกัด (มหาชน) หรือ SGF ระบุว่า ตามที่บริษัทได้รับซื้อหนี้การค้าสินเชื่อแฟคตอริ่งจากลูกค้ารายหนึ่ง ซึ่งมีการโอนสิทธิเรียกร้องจากลูกหนี้องค์กรหนึ่งที่ก่อตั้งโดยหน่วยงานราชการ ซึ่งต่อมาได้เป็นหนี้ค้างชำระเงินต้นจำนวน 135.32 ล้านบาท บริษัทได้ดำเนินคดีกับลูกหนี้ดังกล่าวมาตั้งแต่ปี 47 และได้ตั้งสำรองหนี้สงสัยจะสูญของลูกหนี้รายนี้ไว้ทั้งจำนวนแล้วนั้น
โดยเมื่อวานนี้ (5 ต.ค.) ศาลฎีกาได้อ่านคำพากษายื่นตามศาลอุทธรณ์ ให้บริษัทชนะคดี ได้รับชำระเงินต้นจำนวน 135.32 ล้านบาท พร้อมดอกเบี้ยอัตราร้อยละ 10.5 ต่อปีของเงินต้นดังกล่าว และเบี้ยปรับในอัตราร้อยละ 0.5 ต่อปี ตั้งแต่วันที่ 5 มิ.ย.47 จนถึงวันที่บริษัทได้รับชำระหนี้ครบถ้วน
อนึ่ง เนื่องจากลูกหนี้มีหลักประกันวางศาล ซึ่งบริษัทจะสามารถบังคับหลักประกันได้ ดังนั้น ภายหลังจากที่ศาลมีคำพิพากษาดังกล่าวแล้ว บริษัทจะต้องดำเนินการบังคับคดีลูกหนี้ดังกล่าวตามกระบวนการทางกฎหมายต่อไป